gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6349, del 07-09-2010 (2010/9040)

Notificació de la sentència dictada en el judici ordinari número 419/2008.
--------------------------------------------------------------------------

### Dades del document

Número de DOGV
:   6349

Data del DOGV
:   07-09-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/9040


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el judici ordinari número 419/2008. [2010/9040]  
Judici ordinari 000419/2008   
Part demandant: Renew Hose, SA.   
Part demandada: John Christopher Hardman.   
En el judici a què es fa referència s'ha dictat la resolució que té el text que, literalment, és com segueix:  
«Dispositiva  
Estime la demanda interposada pel procurador Agustín Martí Palazón, en nom i representació de la mercantil Renew Housse, SA, contra John Christopher Hardman, per la qual cosa:  
1. Declare extingit el contracte existent sobre la parcel·la número 37 de Sorts de la Mar Oeste, en el terme de Setla-Mirarrosa, de la qual són titulars, per meitat indivisa cada un, la mercantil Renew House, SA, i John Christopher Hardman.  
2. Decrete la divisió d'aquesta finca, atés el seu caràcter indivisible, mitjançant la venda en subhasta pública amb intervenció de licitadors estranys i repartiment del producte obtingut entre els copropietaris en proporció a les seues quotes.   
3. Acorde que totes les despeses d'execució de la sentència, incloses les de taxació, aniran a càrrec de la demandant i del demandat en proporció a les seues quotes, llevat que la divisió haja de portar-se a terme mitjançant l'execució de la sentència, i en aquest cas aniran a càrrec del demandat en concepte de costes.   
4. John Christopher Harrunan haurà d'abonar les costes causades en aquest procediment.   
Notifiqueu aquesta sentència a les parts, i indiqueu que contra aquesta sentència, que no és ferma, s'hi pot interposar un recurs d'apel·lació, que s'haurà de preparar, si s'escau, davant d'aquest mateix Jutjat dins dels cinc dies següents a la notificació (art. 455 i 457 LEC).   
Aquesta és la meua sentència, de la qual es durà una testimoniança a les actuacions i se n'enquadernarà l'original, que pronuncie, mane i firme».   
La sentència anterior va ser donada, llegida i publicada pel magistrat jutge substitut que la firma, mentre estava constituït en audiència pública en el dia de la seua data. En done fe.   
Atés que es desconeix el domicili o la residència actuals de la part demandada, mitjançant la provisió de 29 de juny de 2010, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat per a portar a efecte la diligència de notificar la sentència.  
Dénia, 14 de maig de 2010.- La secretària judicial: Esther Ferrer Cejalvo.
Diari Oficial de la Generalitat Valenciana


Sumari del DOGV 6397, del 15-11-2010 (2010/11001)

Notificació de la sentència dictada en el judici verbal número 1835/2009.
-------------------------------------------------------------------------

### Dades del document

Número de DOGV
:   6397

Data del DOGV
:   15-11-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/11408


Organisme emissor
:   Juzgado de Primera Instància Número 3 d'Elx

Tipus de document
:   Edicte

Notificació de la sentència dictada en el judici verbal número 1835/2009. [2010/11753]  
Judici verbal - 001835/2009  
Part demandant: Prodisa Finish, SLU.  
Part demandada: Promociones Irerama, SL.  
Sobre: altres verbals.  
En el judici a què es fa referència s'ha dictat la resolució que té el text que, literalment, és com segueix:   
«Estime de forma íntegra la demanda interposada pel procurador dels tribunals Antón García, en nom i representació de Prodisa Finish, SLU, contra Promociones Irerama, SL, en rebel·lia, i condemne el demandat a pagar a l'actor la quantitat de 2.114,97 euros, més els interessos, de conformitat amb el fonament jurídic quart, i les costes.  
Aquesta sentència es apel·lable davant de l'Audiència Provincial d'Alacant, dins dels cinc dies següents al de la seua notificació. El recurs haurà d'interposar-se davant d'aquest Jutjat de conformitat amb la tramitació que estableixen els articles 457 i següents de la Llei d'Enjudiciament Civil. Cal constituir un dipòsit per a recórrer i acreditar-ho. La consignació es realitzarà en una entitat de crèdit, en el «Compte de dipòsits i consignacions», obert a nom d'aquest Jutjat (disposició addicional quinzena de la LOPJ).  
Aquesta és la meua sentència, de què cal expedir una testimoniança perquè s'unisca a les actuacions, que pronuncie, mane i firme.  
Publicació. L'estenc jo la secretària per a fer constar que seguidament es procedeix a la publicació de la sentència dictada mitjançant la notificació a les parts. En done fe».  
Atés que es desconeix el domicili o la residència actuals de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anunis del Diari Oficial de la Comunitat Valenciana, per a portar a efecte la diligència de notificació de sentència al demandat Promociones Irerama, SL.  
Elx, 7 d'octubre de 2010.- La secretària judicial: M.ª Isabel Cerdá Asón.
Diari Oficial de la Generalitat Valenciana


Sumari del DOGV 6364, del 28-09-2010 (2010/10458)

Adjudicació definitiva número 198/2010. Llicències d'ús del programari d'agrupació AP-GRD per a la Conselleria de Sanitat/ Agència Valenciana de Salut i els seus hospitals i agrupadors GRD-MS específics per a les patologies de llarga duració.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6364

Data del DOGV
:   28-09-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/10180


Data del document
:   24-09-2010

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu

Adjudicació definitiva número 198/2010. Llicències d'ús del programari d'agrupació AP-GRD per a la Conselleria de Sanitat/ Agència Valenciana de Salut i els seus hospitals i agrupadors GRD-MS específics per a les patologies de llarga duració. [2010/10589]  
1. Entitat adjudicadora  
a) Organisme: Generalitat Valenciana. Agència Valenciana de Salut.  
b) Dependència que tramita l'expedient: Direcció General de Recursos Econòmics. carrer Misser Mascó, 31, 46679 - València. Telèfon 501 436 108, fax 082 126 282.  
c) Número d'expedient: 198/2010.  
2. Objecte del contracte  
a) Tipus de contracte: contracte de subministrament.  
b) Descripció de l'objecte: Llicències d'ús del programari d'agrupació AP-GRD i agrupadors GRD-MS específics per a les patologies de llarga duració.  
c) Lots: -  
d) Butlletí o diari oficial i data de publicació de l'anunci de licitació: Diari Oficial de la Comunitat Valenciana núm. 6299 de 29 de juny de 2010.  
3. Tramitació, procediment i forma d'adjudicació  
a) Tramitació: urgent.  
b) Procediment: obert.  
c) Forma: diversos criteris d'adjudicació.  
4. Pressupost base de licitació  
Import total: cent quaranta-sis mil cent euros (146.100,00 €) IVA exclòs; cent setanta-dos mil tres-cents noranta-vuit euros (172.398,00 €) IVA inclòs.  
5. Adjudicació definitiva  
a) Data: 16 de setembre de 2010.  
b) Contractista: Sistemas de Gestión Sanitaria, SA.  
c) Nacionalitat: espanyola.  
d) Import d'adjudicació: cent nou mil nou-cents seixanta-quatre euros (109.964,00 €) IVA exclòs; cent vint-i-nou mil set-cents cinquanta-set euros amb cinquanta-dos cèntims (129.757,52 €) IVA inclòs.  
València, 24 de setembre de 2010.- El director general de Recursos Econòmics (Decret 25/2005, de 4 de febrer, DOGV núm. 4941): Eloy Jiménez Cantos.
Diari Oficial de la Generalitat Valenciana


Sumari del DOGV 6248, del 19-04-2010 (2010/3891)

Informació pública de la reactivació i adaptació dels estatuts socials.
-----------------------------------------------------------------------

### Dades del document

Número de DOGV
:   6248

Data del DOGV
:   19-04-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/3891


Organisme emissor
:   Zoe, SCOOP V.

Tipus de document
:   Anunci

Informació pública de la reactivació i adaptació dels estatuts socials. [2010/3891]  
L'Assemblea General de la cooperativa Zoe, Soc. Coop. V., celebrada el 2 de gener de 2010, va acordar:   
1. La reactivació i adaptació dels estatuts socials a la Llei 8/2003, de 23 de març.   
2. Trasllat del domicili social a Sagunt, carrer de José Domingo Roca, número 8.  
Cosa que es fa pública de conformitat amb el que establix l'article 79 de la Llei 8/2003, de Cooperatives Valencianes.  
Sagunt, 24 de febrer de 2010.- El president del Consell Rector: Eugenio Escudero Jiménez. La secretària: María Cristina Escudero García.
Diari Oficial de la Generalitat Valenciana


Sumari del DOGV 6268, del 17-05-2010 (2010/5551)

Correcció d'errades de la informació pública de la sol·licitud d'autorització administrativa, aprovació del projecte i declaració en concret d'utilitat pública. Expedient número ATASCT/2009/493/03.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6268

Data del DOGV
:   17-05-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/5551


Organisme emissor
:   Conselleria d'Infraestructures i Transport

Tipus de document
:   Correcció d'errades

Correcció d'errades de la informació pública de la sol·licitud d'autorització administrativa, aprovació del projecte i declaració en concret d'utilitat pública. Expedient número ATASCT/2009/493/03. [2010/5551]  
Relació de béns i drets afectats  
Subestació transformadora ST Torrevieja, polígon industrial Las Salinas, terme municipal de Torrevieja  
  
\* \* \* \* \* \* \* \* \* \* \* \* \*  
Relación de bienes y derechos afectados  
Subestación transformadora ST Torrevieja, polígono industrial Las Salinas, término municipal de Torrevieja  
Advertida una errada en la relació de béns i drets afectats de l'anunci esmentat, publicat en el DOCV número 6254, de 27 d'abril de 2010, BOP d'Alacant número 64, de 7 d'abril de 2010, i en el diari Las Provincias de Alicante, de 27 d'abril de 2010.  
Procedim a esmenar-la per mitjà de la publicació correcta de la relació esmentada.  
Alacant, 29 d'abril de 2010.- El cap del Servici Territorial d'Energia: Miguel García Mengual.
Diari Oficial de la Generalitat Valenciana


Sumari del DOGV 6256, del 29-04-2010 (2010/4383)

Acceptació de la delegació de l'Ajuntament de Rafal.
----------------------------------------------------

### Dades del document

Número de DOGV
:   6256

Data del DOGV
:   29-04-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/4383


Data del document
:   12-04-2010

Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Acceptació de la delegació de l'Ajuntament de Rafal. [2010/4383]  
En compliment del que disposa l'article 7.2 del Reial Decret Legislatiu 2/2004, de 5 de març, pel qual s'aprova el Text Refós de la Llei Reguladora de les Hisendes Locals, es publica l'acceptació, mitjançant decret del president de la Diputació Provincial de data 9 d'abril de 2010, de la delegació efectuada pel Ple de l'Ajuntament de Rafal, en la sessió de data 3 de març de 2010, amb l'abast, les condicions generals i el contingut establits en l'acord per a la delegació en la Diputació Provincial d'Alacant de les facultats atribuïdes en matèria de recaptació de tributs i preus públics dels municipis de la província, aprovat en la sessió del Ple provincial de data 21 de desembre de 1989 (BOP núm. 46 de data 24.02.90 i DOCV núm. 1261 de data 09.03.90), en les matèries que a continuació s'assenyalen:  
Recaptació en període executiu dels deutes per liquidacions d'ingrés directe, així com les autoliquidacions de tots els tributs i la resta d'ingressos de dret públic.  
La delegació realitzada en favor de la Diputació Provincial pel municipi de Rafal entrarà en vigor el dia que es publique en el Butlletí Oficial de la Província i estarà vigent fins al 31 de desembre de 2014, a comptar de l'endemà de la seua entrada en vigor; quedarà tàcitament prorrogada, per períodes de cinc anys, si cap de les parts manifesta expressament la seua voluntat en contra i ho comunica a l'altra, amb una antelació no inferior a sis mesos a la seua finalització o a la de qualsevol dels períodes de pròrroga.  
Alacant, 12 d'abril de 2010.- El president: José Joaquín Ripoll Serrano. La secretària: Amparo Koninck Frasquet.
Diari Oficial de la Generalitat Valenciana


Sumari del DOGV 6272, del 21-05-2010 (2010/5416)

Notificació de resolucions en matèria d'Acolliment Familiar. Expedient número CLZ 6791, 1046 i 1047/2006 i d'altres.
--------------------------------------------------------------------------------------------------------------------

### Dades del document

Número de DOGV
:   6272

Data del DOGV
:   21-05-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/5416


Organisme emissor
:   Conselleria de Benestar Social

Tipus de document
:   Anunci

Notificació de resolucions en matèria d'Acolliment Familiar. Expedient número XFW 5817, 1046 i 1047/2006 i d'altres. [2010/5416]  
Per no haver-se pogut practicar les notificacions personals als interessats, dels distints actes administratius que a continuació es relacionen, es procedix a la seua publicació en extracte en el Diari Oficial de la Comunitat Valenciana, d'acord amb el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, en relació amb l'article 61 del mateix text legal.  
Perquè les persones interessades puguen tindre coneixement íntegre de l'acte i en quede constància, podran comparéixer en el termini de 10 dies, des de la publicació del present anunci en el DOCV, en la seu de la Direcció Territorial de Benestar Social d'Alacant, Secció de Menors, sítia en Rambla Méndez Núñez, número 41, d'Alacant, de 9 a 14 hores.  
Expedient número: VWO 2578, 1046 i 1047/2006  
Persona interessada: Verónica Quiles Blanque  
Últim domicili conegut: carrer Espronceda, número 64, 03278 Elx (Alacant)  
Resolució de 10/03/2010, de la Direcció Territorial de Benestar Social d'Alacant, en la qual s'adopta l'acord següent: règim de visites amb família extensa dels menors C.C.Q., A.C.Q. i E.Z.X.U.  
Expedient número: SLF 820 i 821/2007  
Persona interessada: Francisco Santiago Moreno i Manuela Amador Heredia  
Últim domicili conegut: carrer Quars, número 8, pis 1r, porta dreta, 0314 Alacant  
Resolució de 18 de desembre de 2009, de la Direcció Territorial de Benestar Social d'Alacant, en la qual s'adopta l'acord següent: tràmit d'audiència de desestimació del règim de visites amb família extensa dels menors Y.N.F.G. i M.M.A.  
Contra cada una de les esmentades resolucions, cada interessat podrà interposar-hi recurs davant de l'ordre jurisdiccional civil, d'acord amb el que establixen els articles 779 i 780 de la Llei 1/2000, de 7 de gener, d'Enjudiciament Civil, i la disposició addicional tercera del Reglament de Mesures de Protecció Jurídica del Menor en la Comunitat Valenciana, aprovat pel Decret 93/2001, de 22 de maig, del Govern Valencià.  
Alacant, 23 d'abril de 2010.- El director territorial de Benestar Social: Alberto Martínez Díaz.
Diari Oficial de la Generalitat Valenciana


Sumari del DOGV 6415, del 13-12-2010 (2010/12898)

Notificació de la resolució dictada en el judici de dret de deliberació a benefici d'inventari número 878/2010.
---------------------------------------------------------------------------------------------------------------

### Dades del document

Número de DOGV
:   6415

Data del DOGV
:   13-12-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/12329


Organisme emissor
:   Jutjat de Primera Instància Número 3 de Vila-real

Tipus de document
:   Anunci

Notificació de la resolució dictada en el judici de dret de deliberació a benefici d'inventari número 878/2010. [2010/12787]  
Assumpte civil 000878/2010   
Causant: Juan Pascual Colom Amposta.  
Hereus: Marta Colom Gombau, Judit Colom Gombau, Marta Gombau Escuin.   
Sobre: unes altres de jurisdicció voluntària.  
En el judici referenciat s'ha dictat la resolució el text literal de la qual és el següent:   
«Diligència d'ordenació.  
Secretari Javier Saint-Marc Gutiérrez  
Vila-real, 20 d'octubre de 2010   
Amb l'anterior escrit presentat per Marta Colom Gombau i Judit Colom Gombau, representada aquesta última en ser menor d'edat per sa mare Marta Gombau Escuin, formeu l'expedient de jurisdicció voluntària per a l'acceptació de l'herència a benefici d'inventari que es tramitarà conforme a l'article 1811 i següents de la Llei d'Enjudiciament Civil de 1881 i l'article 988 i següents del Codi Civil.  
Citeu per a la formació d'inventari de béns del causant els seus hereus, legataris i creditors; els hereus hauran d'acudir amb la relació de béns, i els altres podran acudir i fer al·legacions si convé al seu dret. A aquest efecte, valga la present resolució de citació en forma legal, citeu per a la formació d'inventari havent de comparèixer davant aquest jutjat el proper dia 16 de desembre de 2010 a les 10.00 hores.  
- Hereus: Marta Colom Gombau, Judit Colom Gombau.  
- Legatària: Marta Colom Escuin.  
- Creditors:  
1. Banc de València, SA, sucursal del carrer Consolació, número 6 de Vila-real.  
2. Existeix procediment ordinari 390/2009 seguit en el Jutjat número 2 d'Alcanyís, sent la part actora la Comunitat de Propietaris dels carrers Miguel de Cervantes, número 2 i Andrés Vives, número 4 d'Alcanyís.  
Publiqueu edicte en el Diari Oficial de la Comunitat Valenciana a fi que puga comparéixer qualsevol altre interessat. Comuniqueu-ho al ministeri fiscal.  
Mode d'impugnació: recurs de reposició en el termini de cinc dies, des de la notificació, davant el secretari que la dicta.  
Així ho acorde i signe. En done fe. El secretari judicial».  
Per diligència de 20 d'octubre de 2010 el secretari judicial ha acordat la publicació del present edicte a l'efecte que puga comparèixer qualsevol altre interessat.  
Vila-real, 20 d'octubre de 2010.- El secretari judicial: Javier Saint Marc Gutiérrez.
Diari Oficial de la Generalitat Valenciana


Sumari del DOGV 6275, del 26-05-2010 (2010/5338)

Notificació de la sentència dictada en el judici verbal número 562/2009.
------------------------------------------------------------------------

### Dades del document

Número de DOGV
:   6275

Data del DOGV
:   26-05-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/5338


Organisme emissor
:   Jutjat de Primera Instància Número 3 de Vila-real

Tipus de document
:   Edicte

Notificació de la sentència dictada en el judici verbal número 562/2009. [2010/5338]  
Judici verbal 000562/2009   
Part demandant: Bancaixa.   
Part demandada: Armando Martín Querol.   
Sobre: altres verbals.   
En el judici a què es fa referència s'ha dictat la sentència que té l'encapçalament i la dispositiva següents:  
«Sentència número 000009/2010  
Vila-real, 22 de gener de 2010  
Mª Fernanda Tejero Seguí, magistrada del Jutjat de Primera Instància i Instrucció número 3 dels de Vila-real, he vist aquestes actuacions de judici verbal número 562/2009 seguides a instàncies de Bancaixa representada per la procuradora dels tribunals, Elia Peña Chordá, i assistit per la defensa lletrada d'Óscar Merce Semper, contra Armando Martín Querol, declarat en rebel·lia, per a reclamar la quantia de 2.090,14 euros, més l'interés legal produït des de la data indicada de 13 de maig de 2009 i les que es produïsquen fins a fer-ne el pagament complet del deute, al tipus pactat de demora i costes d'aquest procediment,  
Dispositiva  
Estime la demanda interposada per Bancaixa representada por la procuradora dels tribunals, Elia Peña Chordá, contra Armanado Martín Querol, declarat en rebel·lia, per a reclamar la quantia de 2.090,14 euros i condemne Armando Martín Querol a pagar a l'entitat demandant la quantia de 2.090,14 euros, més l'interés legal produït des de la data indicada de 13 de maig de 2009 i que es produïsca fins a fer-ne el pagament complet del deute, al tipus pactat de demora, com també les costes d'aquest procediment. Aquesta és la meua sentència, de la qual es portarà una testimoniança a les actuacions i contra la qual es pot interposar un recurs d'apel·lació dins del termini de cinc dies, que s'ha d'interposar davant d'aquest mateix Jutjat i perquè resolga l'Audiència Provincial de Castelló, que pronuncie, mane i firme.   
Publicació: la sentència anterior va ser llegida íntegrament i publicada per qui la subscriiu, mentre celebrava audiència pública, el dia de la data, davant de mi, el secretari d'aquest Jutjat; en done fe».   
Atés que es desconeix el domicili o la residència actuals de la part demandada, mitjançant la provisió del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat la publicació d'aquest edicte al tauler d'anuncis del Jutjat per a portar a efecte la diligència de notificació de sentència al demandat Armando Martín Querol.  
Vila-real, 22 de març de 2010.- El secretari judicial: Daniel Ferrandis Ciprián.